Bobbysocks

Bobbysocks er en pop-duo som består av den norske artisten Hanne Krogh og svensk-norske Elisabeth Andreassen. Duoen kom sammen sommeren 1984 og spilte inn sitt første album i Silence Studio i Sverige. Låtene var skrevet av Rolf Løvland og Rolf Graf. Albumet ble gitt ut mot slutten av året og solgte på kort tid over  eksemplarer.

I 1985 deltok duoen i den norske Melodi Grand Prix-finalen med Rolf Løvlands melodi «La det swinge» som ble valgt til å representere Norge i den internasjonale finalen. Bidraget ble regnet som forhåndsfavoritt, og etter endt avstemning hadde «La det swinge» en ledelse på 18 poeng.VGs forside 4. mai 1985. "Vi vil vinne".The Diggiloo Trush. Besøkt 22. mai 2013. Bobbysocks ble da de første til å vinne Eurovision Song Contest for Norge. På kjøreturen tilbake til Oslo sto gratulanter i kø langs hele ruten fra Svinesund.

Turneer og opptredener
Etter seieren deltok duoen i en rekke TV-show i Europa før en den påfølgende sommerturneen, Swinging Tour '85, som startet i Sykkylven 1. juni. Over  mennesker møtte opp på konsertene med et rekordstort oppmøte på over  bare i Nygårdsparken i Bergen.Hannekrogh.com: Swinging Tour '85 . Besøkt 22. mai 2013.

I august fremførte Bobbysocks «La det swinge» tre ganger på den direktesendte Sopotfestivalen. I september opptrådte duoen for rundt syv tusen tilskuere i Sydney i Australia.VGs Rampelys 16. september 1985. I september var Bobbysocks æresgjester under Asian Pacific Song Contest i Singapore der duoen fremførte «La det swinge» som åpnings- og avslutningsnummer foran omkring to milliarder TV-seere før turen gikk til Moskva med fire konserter.VG Rampelys 28. september 1985.VG Rampelys 25. oktober 1985.

I januar 1986 fremførte Bobbysocks Lars Kilevold og Eivind Rølles' melodi «Waiting for the Morning» under Spellemannprisen. LP-platen solgte over 100 000 i Norge og ble også utgitt i Sverige, Argentina og Brasil.

Det påfølgende albumet, Walkin' on Air, ble produsert i California og solgte til gull etter fire dager. Etter å ha promotert platen i Skandinavia, reiste Krogh og Andreasson tilbake til USA der de blant annet laget et lørdagsunderholdningsprogram for NRK. 

Etter dette ble duoen oppløst, og de to kunne gjenoppta sine solokarrierer i 1988.

Gjenforeninger
Hanne Krogh og Elisabeth Andreassen har etter 1988 vært gjenforent en rekke ganger for forskjellige opptredener blant annet på Momarkedet i 1990 og under Haugesunds 150-årsjubileum i 2004.Hannekrogh.com: Høydepunkter - år for år . Besøkt 22. mai 2013. Bobbysocks underholdt også på TV-showet Congratulations som feiret Eurovision Song Contests 50-årsjubileum.NRK 21. oktober 2005: Congratulations, ABBA!. Besøkt 22. mai 2013.

I forbindelse med Bobbysocks' feiring av 25-årsjubileet i 2010 opptrådte duoen blant annet i den svenske Melodifestivalen. Et samlealbum med tjue gamle og to nyinnspilte låter ble utgitt i mai samme år.

Priser og utmerkelser
 Vinnere av Peer Gynt-prisen i 1985
 Vinnere av juryens hederspris under Spellemannprisen 1985
 Hedres med en frimerkeutgivelse av Posten Norge i mai 2010Posten Norge: Frimerkeutgivelser 18. mai 2010. Norsk populærmusikk II . Besøkt 22. mai 2013.

Diskografi
I perioden 1984–2010 ga Bobbysocks ut fem LP- eller CD-album og seks singler. I 2010 ble det også utgitt en nedlastbar singel medvirkende Vidar Busk.Hannekrogh.com: Diskografi Bobbysocks . Besøkt 22. mai 2013. Singelen med «Let it Swing» ble utgitt i Japan, Australia og i store deler av det europeiske markedet. 

Da debutalbumet fra 1984 ble utgitt på nytt i 1985 med «La det swinge» inkludert, nådde det en tredjeplass på VG-lista, mens singelutgivelsen oppnådde en førsteplass og lå til sammen i syv uker på lista.VG-lista topp 40: Uke 22, 1985. Besøkt 22. mai 2013VG-lista topp 20: Uke 23, 1985. Besøkt 22. mai 2013. Den engelske versjonen, «Let it Swing», ble en internasjonal hit og oppnådde blant annet en første- og niendeplass på henholdsvis de belgiske og nederlandske topplistene. I Storbritannia nådde den 44.-plass.Norwegiancharts.com: Bobbysocks - Let it Swing. Besøkt 22. mai 2013.  

 Albumnavn  Utgivelsesår  Studio  Topplassering  Bobbysocks  1984  Bahama Records    Bobbysocks inkl. Let it Swing  1985  Bahama Records  3 (uke 22) Waiting for the Morning  1986  Sonet  1 (uke 19/20)  Walkin' on Air  1987  Sonet  16 (uke 44) The Best of Bobbysocks – Let it Swing  2010  Universal/Slagerfabrikken  13 (uke 22)

Se også
 Eurovision Song Contest 1985 

Referanser

 Eksterne lenker 
 Hanne Kroghs offisielle hjemmeside
 Elisabeth Andreassens offisielle hjemmeside
 Nettstedet youtube: Bobbysocks' La det swinge fremført i Eurovision Song Contest 1985.


Kategori:Eurovision Song Contest-deltakere for Norge
Kategori:Vinnere av Eurovision Song Contest
Kategori:Vinnere av Melodi Grand Prix
Kategori:Deltakere i Melodi Grand Prix
Kategori:Deltakere i Eurovision Song Contest 1985
Kategori:Vinnere av Spellemannprisen
Kategori:Vinnere av Spellemannprisens hederspris